gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6878, del 08-10-2012 (2012/9306)

DECRET 149/2012, de 5 d'octubre, del Consell, pel qual concedix la Distinció de la Generalitat al Mèrit Científic al doctor Rafael Carmena Rodríguez.
-----------------------------------------------------------------------------------------------------------------------------------------------------

### Dades del document

Número de DOGV
:   6878

Data del DOGV
:   08-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9306


Data del document
:   05-10-2012

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 149/2012, de 5 d'octubre, del Consell, pel qual concedix la Distinció de la Generalitat al Mèrit Científic al doctor Rafael Carmena Rodríguez. [2012/9306]  
El Decret 152/2010, d'1 d'octubre, del Consell, va crear la Distinció de la Generalitat al Mèrit Científic, per a reconéixer la labor, la conducta i la trajectòria de totes aquelles persones i entitats compromeses amb la investigació i la ciència a la Comunitat Valenciana.  
Professor emèrit de la Facultat de Medicina de la Universitat de València, el doctor Rafael Carmena ha exercit la seua labor docent i assistencial en les universitats de Minnesota, València i Múrcia. Ha sigut catedràtic de Patologia i Clínica Mèdica de la Facultat de Medicina de la Universitat de Múrcia, cap del Departament de Medicina Interna de la Ciudad Sanitaria Virgen de la Arrixaca, a Múrcia, catedràtic de Medicina de la Facultat de Medicina de la Universitat de València i cap del Departament d'Endocrinologia i Nutrició, de l'Hospital Clínic Universitari de València.  
Entre els nombrosos guardons professionals, destaca el Premi Rei Jaume I en la modalitat de Medicina Clínica que el doctor Carmena va rebre en 2002, en gratitud als seus treballs sobre els factors de risc associats a l'arteriosclerosi. Especialitzat en l'estudi de l'obesitat i la diabetis, les seues aportacions han tingut una àmplia repercussió per al coneixement i la millora dels estàndards de Salut Pública.  
Per això, com a reconeixement de la seua àmplia trajectòria científica i assistencial, des del convenciment que sempre és possible avançar en el diagnòstic i el tractament de la malaltia, i amb la deliberació prèvia del Consell, en la reunió del dia 5 d'octubre de 2012,  
  
DECRETE  
  
Concedir la Distinció de la Generalitat al Mèrit Científic al doctor Rafael Carmena Rodríguez.  
  
València, 5 d'octubre de 2012  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6762, del 26-04-2012 (2012/3733)

Aprovació definitiva de la modificació de les normes subsidiàries de l'Eliana, referent al canvi d'ús residencial a educatiu i cultural (ampliació per a educatiu i esportiu).
------------------------------------------------------------------------------------------------------------------------------------------------------------------------------

### Dades del document

Número de DOGV
:   6762

Data del DOGV
:   26-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3733


Data del document
:   04-03-2012

Organisme emissor
:   Ajuntament de l'Eliana

Tipus de document
:   Anunci

Descriptors 

:   * Eliana, l'
    * pla d'urbanisme
    * administració local

Aprovació definitiva de la modificació de les normes subsidiàries de l'Eliana, referent al canvi d'ús residencial a educatiu i cultural (ampliació per a educatiu i esportiu). [2012/3733]  
José María Ángel Batalla, alcalde president de l'Ajuntament de l'Eliana (Valencia), fa saber:   
Que el Ple de l'Ajuntament, en sessió del dia 30 de març de 2012, va aprovar definitivament la modificació de les normes subsidiàries de l'Eliana, referent al canvi d'ús residencial a educatiu i cultural (ampliació per a educatiu i esportiu), de parcel·la situada al carrer del Pintor Eustaquio Segrelles, 5 i al carrer de Balmes, números 4 i 6.  
Cosa que es fa pública per a general coneixement, i en compliment de l'article 104.2 de la Llei 16/2005, de 30 de desembre, Urbanística Valenciana, per remissió a aquest de l'article 93.2. Modificació dels plans, de la mateixa llei.  
Contra el present acord, que posa fi a la via administrativa, es pot interposar recurs contenciós administratiu davant del Jutjat Contenciós Administratiu de València, dins del termini de dos mesos, comptats a partir del dia següent a la recepció de la present notificació; potestativament, podrà vosté interposar recurs de reposició davant del mateix òrgan que ha dictat l'acord que se li notifica, en el termini d'un mes, comptat a partir del dia següent a la data de la present notificació, sense perjuí que puga interposar-se qualsevol altre recurs que es considere procedent.  
Interposat recurs potestatiu de reposició, no podrà interposar-se el contenciós fins que siga resolt expressament el primer o s'haja produït la desestimació presumpta d'aquest, la qual cosa tindrà lloc una vegada transcorregut el termini d'un mes des de la interposició.  
  
Tot això de conformitat amb el que establix la Llei 29/1998, de 13 de juliol, Reguladora de la Jurisdicció Contenciosa Administrativa i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
L'Eliana, 4 de març de 2012.- L'alcalde president: José María Àngel Batalla.
Diari Oficial de la Generalitat Valenciana


Sumari del DOGV 6904, del 16-11-2012 (2012/10460)

Citació a les parts interessades per a compaéixer i formular al·legacions en la qüestió d'il·legalitat plantejada en el procediment abreujat número 346/2011.
-------------------------------------------------------------------------------------------------------------------------------------------------------------

### Dades del document

Número de DOGV
:   6904

Data del DOGV
:   16-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10451


Organisme emissor
:   Jutjat Contenciós Administratiu número 6 de València

Tipus de document
:   Anunci

Citació a les parts interessades per a compaéixer i formular al·legacions en la qüestió d'il·legalitat plantejada en el procediment abreujat número 346/2011. [2012/10061]  
Procediment abreviat 000346/2011.  
Per haver-ho acordat este Jutjat en la interlocutòria d'esta data, pel present edicte es fa saber que en este Jutjat Contenciós Administratiu número 6 de València, s'ha plantejat la qüestió d'il·legalitat en el procediment abreviat 000346/2011 (003233/2011) interposat per Obras Horta Nova 2000, SLP, contra l'Ajuntament de Nàquera, la part dispositiva de la qual és la següent:  
«Estime el recurs interposat per Obras Horta Nova 2000, SLP, contra la resolució número 221 dictada per l'Ajuntament de Náquera, de data 15 de març de 2011, per la qual es desestima el recurs de reposició presentat per la part actora contra la liquidació de la taxa per recollida de fem corresponent a l'exercici 2011, respecte a l'immoble siti en el carrer l'Alqueria número 1-3a, per import de 138 euros, i he d'anul·lar-la per ser contrària a dret i reconec com a situació jurídica individualitzada el dret de la part recurrent a què li siga reintegrat l'import efectivament abonat, més l'interés legal de dita quantitat. No és procedent la imposició expressa de les costes processals. Com que s'ha dictat una interlocutòria aclaridora de la sentència de data 27 de juliol de 2012, dita part dispositiva diu "Aclarir la sentència número 219/2012, de data 4 de juliol, la part dispositiva de la qual queda completada amb el paràgraf següent: una vegada que siga ferma esta sentència es plantejarà davant de la Sala Contenciosa Administrativa del Tribunal Superior de Justícia de la Comunitat Valenciana la qüestió d'il·legalitat de l'article 5 de l'ordenança fiscal de l'Ajuntament de Náquera reguladora de la taxa per la recollida de fem"».  
Cosa que es fa pública als efectes preceptuats en els articles 123.a i 126 de la llei reguladora d'esta jurisdicció. La publicació d'este edicte servirà de citació a les parts perquè en el termini de 15 dies puguen comparéixer i formular al·legacions davant del tribunal competent per a fallar la qüestió, amb l'advertiment que no s'admetrà la seua personació una vegada transcorregut eixe termini.  
  
València, 17 d'octubre de 2012. - La secretària judicial: Gemma Menoyo Calatayud.
Diari Oficial de la Generalitat Valenciana


Sumari del DOGV 6832, del 02-08-2012 (2012/7277)

Informació pública de tarifes d'aigua potable aplicables en el municipi de la Pobla de Vallbona.
------------------------------------------------------------------------------------------------

### Dades del document

Número de DOGV
:   6832

Data del DOGV
:   02-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7277


Organisme emissor
:   Aquagest Levante, SA

Tipus de document
:   Anunci

Informació pública de tarifes d'aigua potable aplicables en el municipi de la Pobla de Vallbona. [2012/7277]  
S'informa per a general coneixement que, en data 4 de juny de 2012, es va presentar expedient de modificació de tarifes del municipi de la Pobla de Vallbona, davant de la Direcció General d'Indústria i Comerç.   
De conformitat amb l'article 42 de la Llei 4/1999 de 13 de gener, de modificació de la Llei 30/1992, de Règim Jurídic de les Administracions Públiques i de Procediment Administratiu Comú, i, a tenor de l'article 3 del Decret 3/2008, d'11 de gener, del Consell de la Generalitat Valenciana, havent transcorregut el termini determinat en este decret, sense haver recaigut una resolució, i en virtut de la normativa anterior, es consideren aprovades les tarifes sotmeses a la seua consideració.   
  
Per allò que s'ha exposat, la tarifa resultant és:  
  
QUOTA DE SERVICI  
  
  
  
  
QUOTA DE CONSUM  
  
  
  
Sobre les presents tarifes s'aplicarà l'IVA d'acord amb el que establix la Llei 37/1992, de 28 de desembre. El que es fa públic per a general coneixement.   
  
València, 12 de juliol de 2012.- L'apoderat: José Antonio Álvarez Penalva.
Diari Oficial de la Generalitat Valenciana


Sumari del DOGV 6698, del 24-01-2012 (2012/581)

Informació pública del projecte de modificació puntual número 3 del pla parcial del sector UZI-1 (antic UBZ-8) del Pla General d'Ordenació Urbana de Monforte del Cid, corresponent a l'ordenació detallada.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6698

Data del DOGV
:   24-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/581


Data del document
:   19-01-2012

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * pla d'urbanisme
    * administració local

Informació pública del projecte de modificació puntual número 3 del pla parcial del sector UZI-1 (antic UBZ-8) del Pla General d'Ordenació Urbana de Monforte del Cid, corresponent a l'ordenació detallada. [2012/581]  
Per Decret d'Alcaldia núm. 13/2012, i de conformitat amb el que es disposa en l'article 83.2.a de la Llei 16/2005, de 30 de desembre, de la Generalitat, Urbanística Valenciana i l'article 223 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, se sotmet a exposició pública el projecte de modificació puntual núm. 3 del pla parcial del sector UZI-1 (antic UBZ-8) del PGOU de Monforte del Cid, corresponent a l'ordenació detallada, elaborat per l'oficina tècnica municipal i consistent en l'adaptació de l'article 86 de les NNUU a la nova normativa vigent.  
  
Aquesta modificació se sotmet a informació pública durant el termini d'un mes, a comptar des de l'endemà de la publicació del present anunci en el Diari Oficial de la Comunitat Valenciana. L'expedient podrà ser examinat per qualsevol interessat en les dependències municipals perquè es formulen les al·legacions que s'estimen pertinents.  
  
Igualment, se suspén l'atorgament de les llicències urbanístiques en aquelles àrees del territori objecte del projecte de modificació del pla parcial les noves determinacions de les quals suposen modificació del règim urbanístic vigent, i la durada del qual coincidirà amb el termini de tramitació de la present modificació.   
Cosa que es publica a l'efecte de l'article 83.2.a de la Llei 16/2005, de 30 de desembre, de la Generalitat, Urbanística Valenciana.  
  
Monforte del Cid, 19 de gener de 2012.- L'alcaldessa: Antonia Cervera Carrasco.
Diari Oficial de la Generalitat Valenciana


Sumari del DOGV 6771, del 10-05-2012 (2012/4421)

Notificació de la sentència dictada en el juí verbal número 1283/2010.
----------------------------------------------------------------------

### Dades del document

Número de DOGV
:   6771

Data del DOGV
:   10-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4421


Organisme emissor
:   Jutjat de Primera Instància Número 4 d'Alzira

Tipus de document
:   Edicte

Notificació de la sentència dictada en el juí verbal número 1283/2010. [2012/4421]  
En este procediment de juí verbal número 1283/10-A, seguit a instàncies de Gas Natural Servicios SDG, SA, contra Gethi Fekih, s'ha dictat la sentència que té l'encapçalament i la dispositiva que, literalment, són com segueix:  
«Antecedents de fet  
Primer. La representació de la part actora va presentar una demanda admonitòria per a reclamar una quantitat derivada de les relacions comercials, subministrament de gas, entre la demandant i el demandat.  
Segon. Una vegada admesa a tràmit la demanda, es va traslladar al demandat, el qual s'hi va oposar dins del termini, i mitjançant el Decret de 2 de juliol de 2010 i en virtut del que disposa l'article 818.1 de la Llei d'Enjudiciament Civil en relació amb el 440.1 de la mateixa llei, es van citar les parts a la vista del juí verbal, el qual es va celebrar el dia i a l'hora assenyalada i, atés que la part demandada no hi va comparéixer, se la declara en rebel·lia. Continuant amb la part demandant de conformitat amb el articles 440 i 442 de la Llei d'Enjudiciament Civil, i proposada la prova, la qual és documental, i l'interrogatori amb els efectes de l'article 304 de la Llei d'Enjudiciament Civil, es practica esta i les actuacions resten concluses per a sentència.  
Dispositiva  
Estime la demanda formulada per la procuradora Araceli Romeo Maldonado, i condemne el demandat, Fethi Fekih, a pagar a la demandant, Gas Natural Servicios SDG, SA, la quantitat de 590,58 euros, més els interessos legals, i fins a fer-ne el pagament complet, així com al pagament de les costes ocasionades per este procés».  
I atés que el demandat esmentat, Fethi Fekih, es troba en parador desconegut, expedisc este edicte a fi que valga de notificació de forma deguda.  
  
Alzira, 5 d'abril de 2012.- El secretari judicial: Antonio José Jiménez Hurtado.
Diari Oficial de la Generalitat Valenciana


Sumari del DOGV 6835, del 07-08-2012 (2012/7242)

Notificació de la sentència dictada en el procediment ordinari número 1144/2010.
--------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7242


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el procediment ordinari número 1144/2010. [2012/7242]  
  
Procediment ordinari 001144/2010-4  
De: Mantenimientos Ayua a la Explotación y Servicios, SA.   
Procuradora: Elena Gil Bayo.   
Contra: Fuerza Solar, SL.   
Procurador/a: -  
En este procediment ordinari, seguit a instàncies de Mantenimientos Ayuda a la Explotación y Servicios, SA, contra Fuerza Solar, SL, s'ha dictat la sentència que, literalment, diu el següent:   
«Dispositiva  
Estime en allò essencial la demanda interposada en nom de Mantenimientos Ayuda a la Explotación y Servicios, SA, i condemne Fuerza Solar, SL, a pagar a l'actora la quantitat de noranta-tres mil quatre-cents díhuit euros i trenta-set cèntims (93.418,37) més els interessos conforme al fonament jurídic segon de la resolució, i a pagar les costes processals.   
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer, amb la indicació dels pronunciaments que s'impugnen (art. 457.2 LECn).   
Així mateix, el recurs no s'admetrà si la part no acredita haver consignat en l'entitat Banesto, en el compte de depòsits i consignacions número 20452053939822102670 4444 0000 12 392924 obert a nom d'este Jutjat, amb referència a este procediment, la quantitat de cinquanta (50) euros en concepte de dipòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre)».   
I atés que el demandat, Fuerza Solar, SL, es troba en parador ignorat, expedisc este edicte a fi que li valga de notificació de forma deguda.   
  
  
València, 5 de juliol de 2012.- La secretària judicial: Mª José Navarro Melchor.
Diari Oficial de la Generalitat Valenciana


Sumari del DOGV 6728, del 06-03-2012 (2012/2258)

Informació pública de la modificació de tarifes d'aigua potable a l'Olleria.
----------------------------------------------------------------------------

### Dades del document

Número de DOGV
:   6728

Data del DOGV
:   06-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2258


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de tarifes d'aigua potable a l'Olleria. [2012/2258]  
S'informa que segons acord del Ple de l'Ajuntament de l'Olleria, en sessió ordinària celebrada el dia 28 de novembre de 2011, la tarifa d'aigua potable resultant per a l'exercici 2012 és la següent:  
  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè en prengueu coneixement.  
  
València, 1 de març de 2012.- El director gerent: Isidoro Solera.
Diari Oficial de la Generalitat Valenciana


Sumari del DOGV 6817, del 12-07-2012 (2012/6849)

Informació pública del projecte de reparcel·lació voluntària de la unitat d'execució 32.1 Alaplana.
---------------------------------------------------------------------------------------------------

### Dades del document

Número de DOGV
:   6817

Data del DOGV
:   12-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/6849


Data del document
:   04-07-2012

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * pla d'urbanisme
    * administració local

Informació pública del projecte de reparcel·lació voluntària de la unitat d'execució 32.1 Alaplana. [2012/6849]  
De conformitat amb la resolució d'aquesta Alcaldia de 28 de juny de 2012, amb aquest anunci se sotmet a informació pública, durant el termini d'un mes, comptat des de la data de publicació de l'anunci corresponent en el Diari Oficial de la Comunitat Valenciana, el projecte de reparcel·lació voluntària de la unitat d'execució 32.1 Alaplana, presentat per l'agent urbanitzador Cisa 2011, SLU, així com la certificació registral de domini i càrregues.  
Durant aquest termini, es podrà consultar l'expedient en la tercera planta d'aquest Ajuntament (oficina de gestió urbanística) i presentar les reclamacions que es consideren convenients.  
  
Vila-real, 4 de juliol de 2012.- L'alcalde: José Benlloch Fernández.
Diari Oficial de la Generalitat Valenciana


Sumari del DOGV 6919, del 10-12-2012 (2012/10128)

Notificació de la sentència dictada en el procediment ordinari número 789/2011.
-------------------------------------------------------------------------------

### Dades del document

Número de DOGV
:   6919

Data del DOGV
:   10-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10683


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 789/2011. [2012/10011]  
Procediment ordinari 000789/2011   
Demandant: Giuliano Formica i Alicia Flors Martínez.  
Procuradora: M.ª Encarnación Alfaro Martínez.  
Demandat: Pingüins Fast Food, SL.  
Procurador/a: -   
Conrado Javier González Caballero, secretari d'este Jutjat de Primera Instància número 2 de Castelló, faig saber:  
Que en el present procediment s'ha dictat sentència en data 28 de juny de 2012, l'encapçalament i la part dispositiva de la qual són del tenor literal següent:   
«Sentència número 118/2012   
Castelló de la Plana, 28 de juny de 2012   
Diana Moreno Martín, magistrada jutgessa del Jutjat de Primera Instància número 2 de Castelló i partit, he vist estes actuacions de juí ordinari seguides en este Jjutjat amb el número 789/2011 i en què ha sigut part demandant Giuliano Formica i Alicia Flors Martínez, representats per la procuradora senyora Alfaro Martínez i assistida pel lletrat senyor García Nebot, i part demandada la mercantil Pingüins Fast Food, SL, en situació de rebel·lia processal, sobre reclamació de quantitat.  
  
Dispositiva  
Desestime íntegrament la demanda formulada per la procuradora senyora Alfaro Martínez, en nom i representació de Giuliano Formica i Alicia Flors Martínez, contra la mercantil Pingüins Fast Food, SL, i, en conseqüència, absolc la mercantil demandada de les peticions formulades en contra seua, amb expressa imposició a la part actora de les costes processals causades.  
Notifiqueu la present sentència a les parts, fent-los saber que contra esta podran interposar, davant este Jutjat, prèvia consignació del depòsit legalment previst, recurs d'apel·lació en ambdós efectes, dins dels vint dies següents a la notificació, perquè siga resolt per l'Audiència Provincial de Castelló.  
Esta és la meua sentència, que pronuncie, mane i firme.»  
I perquè conste i servisca d'edicte per a la notificació de la sentència al demandat Pingüins Fast Food, SL, expedisc este edicte.  
  
Castelló de la Plana, 29 d'octubre de 2012.- El secretari: Conrado Javier González Caballero.